เลือกตั้งซ่อม “ส.ส.นครปฐม” เขต 5 วันแรกคึกคัก! พรรคใหญ่-พรรคเล็กส่งผู้สมัครชิง
รายงานข่าวจากสำนักงานคณะกรรมการการเลือกตั้ง (กกต.) แจ้ง …
30 ก.ย. 2562

รายงานข่าวจากสำนักงานคณะกรรมการการเลือกตั้ง (กกต.) แจ้งว่า บรรยากาศการรับสมัครเลือกตั้งซ่อม ส.ส.นครปฐม เขต 5 วันแรกเป็นไปอย่างคึกคัก โดยมีผู้สมัครที่เดินทางมายื่นใบสมัครในวันแรกพร้อมกัน 6 ราย ซึ่ง กกต.จังหวัดนครปฐม ได้ดำเนินการให้ผู้สมัครที่เดินทางมาจับสลากหมายเลขที่จะใช้ในการหาเสียงเลือกตั้ง ปรากฎว่า นายเผดิมชัย สะสมทรัพย์ พรรคชาติไทยพัฒนา ได้หมายเลข 1, น.ส.สิริขวัญ แย้มมูล พรรคพลังสังคม ได้หมายเลข 2, นายสุรชัย อนุตธโต พรรคประชาธิปัตย์ ได้หมายเลข 3, นางลาวัลย์ สิงห์สถิต เสรีรวมไทย ได้หมายเลข 4, น.ส.ปริมปรางค์ แสงสว่าง พรรคไทยศรีวิไลย์ ได้หมายเลข 5 และ นายไพรัฏฐโชติก์ จันทร์ขจร พรรคอนาคตใหม่ ได้หมายเลข 6
ทั้งนี้ กกต.กำหนดวันรับสมัครรับเลือกตั้ง ส.ส.ตั้งแต่วันนี้ไปจนถึงวันที่ 4 ต.ค.62 และกำหนดให้มีการเลือกตั้งในวันพุธที่ 23 ต.ค.62 เนื่องจากเป็นวันหยุดที่ กกต.สามารถจัดการเลือกตั้งได้ภายใน 45 วัน นับแต่วันที่ตำแหน่งว่างลงตามที่รัฐธรรมนูญกำหนด
 